बेरोजगार हेल्थ वर्कर्स तीन को घेरेंगे सेहतमंत्री का घर
गढ़दीवाला | बेरोजगारमल्टीपर्पज हेल्थ पुरुष यूनियन सर्कल गढ़दीवाला मांगों को लेकर 3 जनवरी के स्वास्थ्य मंत्री का घेराव करेंगे। इसे लेकर मिनी प्राइमरी हेल्थ सेंटर गढ़दीवाला में हुई बैठक में प्रदेश महासचिव पलविंदर सिंह और गुरमीत सिंह ने कहा कि 25 सितंबर 2015 से 19 अक्टूबर तक स्वास्थ्य मंत्री के विधानसभा क्षेत्र में डीसी कार्यालय में धरना दिया गया था। स्वास्थ्य मंत्री ने 19 अक्टूबर को धरने में आकर वादा किया था कि तुरंत 1650 पोस्टें भरी जाएंगी। 8 दिसंबर को सिविल अस्पताल मोहाली में बैठक हुई, जिसमें स्वास्थ्य मंत्री, स्वास्थ्य सचिव, दोनों डायरेक्टर स्वास्थ्य विभाग का कार्यालय स्टाफ ने यूनियन के नेताओं के साथ वादा किया कि 31 दिसंबर से पहले पहले विज्ञापन जारी कर देंगे। पर विज्ञापन नहीं निकाला। अब स्वास्थ्य मंत्री के गांव कटैहड़ जिला फाजिल्का में घर का घेराव करने का फैसला लिया है। बैठक में परमानंद मक्कोवाल, गुरनाम सिंह गढ़दीवाला, हरजिंदर सिंह, रविंदर सिंह, पिंटा संसारपुर, प्रितपाल सिंह, जसविंदर सिंह उपस्थित थे।
hin_Deva hin_Deva